*Nastavna jedinica***:** Posebna ponuda

*Cilj*: Učenici će samostalno oblikovati posebnu ponudu u obe forme na osnovu datih elemenata.

Da se malo podsetimo:

**Ponuda robe**: Poslovno pismo kojim prodavac nudi svoju robu potencijalnom kupcu.

**V r s t e p o n u d e**

**↙ ↓ ↘**

**cirkularna opšta posebna**

* obavezna
* neobavezna
* sa rokom
* sa pravom na opoziv

* **Cirkularna ponuda** priprema se u velikom broju primeraka (najčešće se štampa) i šalje većem broju potencijalnih kupaca-fizičkim i pravnim licima. Kako se ta vrsta ponude štampa ili umnožava u velikom tiražu, u njoj se ne ispisuje ime adresata već se u pismu odštampa samo direktno oslovljavanje.
* **Opšta ponuda** je poslovno pismo kojim prodavac nudi robu iz svog asortimana kupcu za koga se unapred odlučio.
* **Posebna ponuda** predstavlja poslovno pismo kojim prodavac nudi određenu vrstu robe pod određenim uslovima. Za tu vrstu ponude prodavac brižljivo razmatra kom poslovnom partneru treba da je šalje, jer se na taj način čine neki posebni ustupci i daju naročito povoljni uslovi za ponuđenu robu.

Zadatak za učenike:

Pitanja za proveru:

1. Koji su obavezni, a koji neobavezni elementi poslovnog pisma?

Ovo uradite za domaći u sveske. Sve će se pregledati čim krenete. Za početak slikajte šta ste uradili!

1. Oblikovati posebnu ponudu u obe forme poštujući pravila za kucanje elemenata poslovnog pisma

Preduzeće za proizvodnju i promet nameštaja „Dekor“ Valjevo,Radnička 12, tel: 014/22-280. Tekući račun:11-12358-08 kod Vojvođanske banke, danas šalje posebnu neobaveznu ponudu Jugoexport, preduzeću „Drvo Promet“ Takovska br.10, 21000 Novi Sad, sledećeg sadržaja:

Poštovani ## Kao dugogodišnjeg i stalnog poslovnog partnera želimo da vas obavestimo da smo u mogućnosti da vam neobavezno ponudimo ekskluzivan program na kome su radili naši vrhunski dizajneri. ## Za realizaciju ovog programa koristili smo prirodnu kožu vrhunskog kvaliteta, budući da smo smo želeli da se na inostranom i domaćem tržištu pojavimo sa izuzetno atraktivnim i ekskluzivnim klub-garniturama. ## Garniture koje vam nudimo se nalaze u našem Prodajnom salonu u Beogradu, pa očekujemo da nas posetite kako bismo nastavili uspešnu poslovnu saradnju. ## Srdačno vas pozdravljamo. ##Direktor prodaje ## Radić Vladimir ## Prilog: Katalog i cenovnik.

Urađene zadatke pošaljite na e-mail **petric.budakovic.dragica@esloznica.rs.**